Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 296/13/3309	Trenčín, 29.5.2013
EEČ : 2-28-114-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci bol ako otec mal. XXXXX, nar. XXXXX a mal. XXXXX, nar. XXXXX povinný prispievať v zmysle § 62 Zákona o rodine ako aj na základe rozsudku Okresného súdu XXXXX č.k. XXXXX zo dňa 07.04.2011, právoplatného dňa 18.04.2011 povinný prispievať na výživu svojho syna Ľuboša sumou 75 € mesačne a svojho syna Jaroslava sumou 75 € mesačne vždy do 15-teho dňa v mesiaci vopred k rukám matky XXXXX, nar. 18.08.1971, tr. bytom XXXXX, XXXXX, pričom si túto svoju povinnosť vyživovať iného riadne neplnil, čím mu za obdobie mesiaca december 2013 vrátane do mesiaca máj 2013, vrátane mesiaca jún 2013 vznikol dlh na bežnom výživnom vo výške 1.050 €.

lebo zanikla trestnosť činu

Odôvodnenie:
Poverený príslušník PZ uznesením podľa § 199 ods. 1 Trestného poriadku a súčasne podľa § 206 ods. 1 Trestného poriadku sp. zn. XXXXX zo dňa 28.03.2013 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 ods. 2 Trestného zákona. 	

	Dňa 15.05.2013 bol povereným príslušníkom PZ predložený vyšetrovací spis spolu s návrhom na podanie obžaloby, kde sa však dňa 29.05.2013 osobne dostavil obv. XXXXX na tunajšiu Okresnú prokuratúru XXXXX a predložil potvrdenia o vklade na účet z Tatra banky s dátumom 29.05.2013 v ktorých poukázal na účet XXXXX sumu dvakrát po 150 €, teda dlžné výživné za mesiac máj 2013 a jún 2013, nakoľko je povinný platiť výživné do 15. dňa každého mesiaca vopred, pričom vo vyšetrovacom spise sú zabezpečené potvrdenia o vklade na účet XXXXX v sume 600 € zo dňa 17.04.2013 a v sume 150 € zo dňa 24.04.2013, čo predstavuje dlžné výživné za mesiace december 2012 vrátane až mesiac apríl 2013 vrátane.

	Preskúmaním vyšetrovacieho spisu som dospel k záveru, že v predmetnej veci sú splnené podmienky na rozhodnutie o zastavení trestného stíhania podľa § 215 ods. 1 písm. h) Trestného poriadku.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	V zmysle ustanovenia § 86 písm. a) Trestného zákona trestnosť činu zaniká vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Z vyššie uvedených obv. XXXXX predložených poukážok zo dňa 29.05.2013 je zrejmé, že sa obv. XXXXX uhradil celé dlžné výživné na svojich synov Ľuboša a Jaroslava, vrátane mesiaca jún 2013. 

	Zo spisového materiálu ďalej vyplýva, že obvinený bol dvakrát trestne stíhaný, naposledy rozsudkom Okresného súdu XXXXX zo dňa 08.07.2004 sp. zn. XXXXX

	Z týchto skutkových a právnych dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Kováčik
prokurátor